**HAUR-RANKING -OHJELMAN KÄYTTÖOHJE**

1. **Käynnistys**

Klikkaa ohjelman kansiossa tiedostoa haur-ranking.jar, tai komentokehotteesta käynnistä ohjelma Javaa käyttäen komennolla ”java -jar haur-ranking.jar”.

Käynnistyskuvakkeen saa luotua työpöydälle siirrettäväksi klikkaamalla resurssienhallinnassa hiiren oikealla napilla tiedostoa haur-ranking.jar ja valitsemalla ”Create shortcut”.

1. **Tulosdatan tuonti WinMSS-kannasta**

Tuotavien tulosten valinta:

Valitse välilehti ”Tuo tuloksia”.

Klikkaa ”Avaa WinMSS-tietokanta” ja valitse WinMSS:n tietokantatiedosto ”WinMSS.mdb”.

Ohjelma näyttää kaikki WinMSS-tietokannassa olevat kilpailut ja niiden asemat. Sarakkeesta ”Tallenna” voi valita minkä luokitteluohjelman tuloksiksi aseman suoritukset tuodaan tai tulokset voi olla tuomatta kantaan valitsemalla ”Ei tallenneta”.

Ohjelma hakee WinMSS-datan 14.3.2017 alkaen. Vanhempi tulosdata otetaan Excel-tiedostosta.

Jos aseman nimi on WinMSS:n luokitteluohjelmista käyttämää muotoa (CLC-XX), ohjelma ehdottaa suoraan kyseistä luokitteluohjelmaa.

Ranking-ohjelman tietokannassa jo olevien asemien kohdalla lukee ”Tallennettu”.

Tuo tulokset klikkaamalla ”Tuo tulokset”.

Tulosten tuonnin jälkeen ohjelma muodostaa uudet ranking-listaukset divisiooniin.

Tulosten tuonnin lopputulosnäkymä:

Ohjelma näyttää tulosten tuonnin tiedot, kuten uusien tulosten ja kilpailijoiden määrä. Samoin näytetään tietokannasta poistettujen vanhojen tulosten määrä. Tuloksia tuotaessa ampujan vanhempi tulos samassa divisioonassa samaan luokitteluohjelmaan poistetaan kannasta.

Ohjelma tarkistaa tuloksia tuotaessa, että aseman tiedot (erilaisten maalien lukumäärä) vastaa WinMSS-kannassa olevia ao. luokitteluohjelman tietoja. Jos näin ei ole, tulostietoja ei tallenneta ja ohjelma ilmoittaa ”Asema ei vastaa valittua luokitteluohjelmaa (ei tallennettu).

Jos asemaan ei ole WinMSS-kannassa tuloksia, ohjelma ilmoittaa ”Asemaan ei WinMSS-tulostietoja (ei tallennettu)”.

1. **Ranking-listauksen tallentaminen pdf-tiedostoon**

Ohjelma muodostaa ranking-listaukset divisioonille aina, kun tietokantaan tallennetaan dataa tai sieltä poistetaan dataa (tulostietoja tai kilpailijoita).

Avaa ”Ranking”-välilehti.

Ohjelma näyttää ranking-pdf:ssä sijoitustaan parantaneet lihavoituina. Tätä varten vanhan ranking-listauksen, johon nykyistä listausta verrataan, voi valita ”Ranking”-välilehden alaosasta.

Klikkaa sen jälkeen ”Tallenna Pdf”.

1. **”Tietokanta”-välilehti**

Välilehdellä näytetään tilastotietoja tietokannan datasta, sekä luettelot tietokannassa olevista kilpailuista ja luokitteluohjelmista, sekä ampujista.

Kilpailu/luokitteluohjelmatietoja ja ampujia voi poistaa tietokannasta. Ohjelma muodostaa tällöin uudet ranking-listaukset divisioonille.

Ohjelma käsittelee kaikkia aseman tulostietoja yhdessä niin, että aseman suoritukset tuodaan kaikkien ampujien osalta. Jos jonkun ampujan tiedot on poistettu ranking-ohjelman kannasta ja sen myötä hänen tulostietonsa asemaan on poistettu, niitä ei voi erikseen tuoda kyseisen ampujan osalta uudelleen. Muodostettaessa edellä kohdassa ”2. Tulosdatan tuonti WinMSS-kannasta” kuvattua listausta WinMSS-kannassa olevista tulostiedoista, ohjelma tarkistaa ovatko aseman tulostiedot jo ranking-tietokannassa tarkistamalla onko asema itsessään kannassa. Kilpailijoiden tulostietoja ei käydä läpi ohjelman nopean toiminnan varmistamiseksi, joten niitä ei voi erikseen tuoda.

1. **Tietokannan varmuuskopiointi ja selaaminen**

Ohjelma tallentaa datan HSQLDB-tietokantatiedostoon ”data”-kansioon. Tietokannasta voi ottaa varmuuskopion kopioimalla koko kansion.

Tietokantaa voi selata esimerkiksi [DBeaver-ohjelmalla](https://dbeaver.jkiss.org/). Avaa tietokanta valitsemalla ”Create new connection”. Valitse tietokantayhteydeksi HSQLDB/Embedded. Näkymässä ”Generic JDBC Connection Settings” kopioi ”Path”-kohtaan data-kansion täysi tiedostopolku jonka päätteeksi ”\haurrankingdb”. Esim: ”C:\Users\Jarno\git\HaurIPSCRanking\HaurRanking\data\haurrankingdb”. Klikkaa ”Finnish”.

”Database Navigator” näkymässä avaa ”PUBLIC” ja sen alta ”Tables” ja saat näkyviin tietokannan taulut.

**Ohjelman lähdekoodi:**

<https://github.com/jarnovirta/HaurIPSCRanking>

**Lisenssi:**

Ohjelma ja sen lähdekoodi ovat vapaasti käytettävissä GNU Affero General Public License v3.0.

**iText -kirjaston käyttö ohjelmassa:**

Ohjelman muodostaman pdf-tiedoston ohjelmointiin on käytetty [iText -kirjastoa](https://itextpdf.com/). Kirjaston käyttö perustuu sen lisenssiehtoihin, joiden mukaan kirjasto on käytettävissä ilmaiseksi, jos sitä käyttävän ohjelman lähdekoodi asetetaan julkisesti saataville ja siihen sovelletaan edellä mainittua lisenssiä.